નેપાળ, ભુતાન, ઈન્ડોનેશિયા જેવા દેશોમાં સદીઓથી પૌરાણિક હિન્દુ મંદિરો જોવા મળે છે, પરંતુ વીસમી સદીમાં બ્રિટન, અમેરિકા જેવા દેશોમાં શિખરબંધ હિન્દુ મંદિર બનાવીને ગુજરાતના બોચાસણ જેવા એક નાના ગામમાં જે બીજ રોપાયું હતું તે બીએપીએસ સંસ્થાને વટવૃક્ષ બનાવવાનું અને તેનાં કાર્યોને દુનિયભરમાં પહોંચાડવાનો શ્રેય પ્રમુખસ્વામીને જાય છે. આ દેશોમાં પ્રમુખસ્વામીએ મંદિરોના માધ્યમથી ભારતીય પરંપરા, સંસ્કૃતિ, વારસો અને મૂલ્યોનો પ્રચાર-પ્રસાર કર્યો છે. જે કોઈ વિદેશી એક વખત આ મંદિરોમાં જાય છે તે બહાર નીકળીને કહે છે કે, “એક વખત ભારતદર્શન તો કરવાં જ જોઈએ.”